open-index/open-wikipedia-markdown huggingface dataset:
გიორგი მაშენებელი

**გიორგი მაშენებელი-ათონელი** (გ. დაახლ. 1030, მონოვატის კუნძული) — ქართველი საეკლესიო მოღვაწე; ათონის ივერთა მონასტრის წინამძღვარი 1019–1029 წლებში; საქართველოს მართლმადიდებელი ეკლესიის წმინდანი. ხსენების დღეა 10 აგვისტო (ძველი სტილით 28 ივლისი).

## ცხოვრება და მოღვაწეობა
ათონის ივერთა მონასტერს სათავეში ჩაუდგა ექვთიმე მთაწმიდელის წინამძღვრობიდან გადადგომის შემდეგ ექვთიმეს წინამორბედის, იოანეს (შესაძლოა, გიორგის ბიძა) ანდერძის თანახმად. შეცვალა მონასტრის ძველი წესები, რის შედეგადაც ბერძნებმა მონასტერში შესვლის უფლება მოიპოვეს. ამით გიორგიმ თანამემამულეთა წყრომა დაიმსახურა. 1029 წელს ბიზანტიის საიმპერატორო კარის რისხვაც დაატყდა თავს, ვინაიდან ბრალად დაედო იმპერატორ რომანოზ III არგირუსის წინააღმდეგ თესალონიკის მმართველის, კონსტანტინე დიოგენეს მიერ მოწყობილ შეთქმულებაში მონაწილეობა. გიორგი გადაასახლეს კუნძულ მონოვატზე, სადაც გარდაიცვალა. ამ პერიოდში ათონის ქართველი ბერები დიდ შევიწროებას განიცდიდნენ ბერძნების მხრიდან. მოგვიანებით, ბიზანტიის მთავრობამ ქართველებს აღუდგინა პრივილეგიები წმინდა მთაზე. ქართველმა ბერებმა გიორგის ცხედარი მონოვატიდან ათონზე, მიძინების ტაძარში გადაასვენეს. 

გიორგის შესახებ ცნობები ასევე დაცულია XVIII საუკუნის I ნახევრის ბერძნულ ბიოგრაფიულ თხზულებაში, სადაც ის მოხსენიებულია, როგორც „გიორგი დიდი”. გიორგი მცირე მას მიაწერს ათონის ღვთისმშობლის მიძინების მონასტრის დაფუძნებას. ამავე მონასტერში შემორჩენილია წარწერია: „მე დავამტკიცენ სუეტნი მისნი და უკუნისამდე არა შეიძრნენ. გიორგი მონაზონი, ქართველი და მაშენებელი“. ხშირად გიორგის აიგივებენ ბერძნული წყაროების ვარაზვაჩესთან, თუმცა ლ. მენაბდის აზრით, გიორგი და ვარაზვაჩე სხვადასხვა პირები არიან. საქართველოს მართლმადიდებელი ეკლესიის მიერ გიორგი შერაცხულია წმინადანად ღირსი გიორგი მაშენებელი-ათონელის სახელით.

## ლიტერატურა 
* დეკანოზი ზაქარია (მაჩიტაძე), მანანა ბუკია, მაკა ბულია. „ქართველ წმიდანთა ცხოვრება“, თბილისი, 2004 წ.
*  «Георгий Строитель». სტატიები "Православная Энциклопедия"-დან // შრომები : [ტ.] 3: ნარკვევები, სამეცნიერო წერილები, საენციკლოპედიო სტატიები... / ე. გაბიძაშვილი. - თბ., 2011. - გვ.378-379.
*  Georgios Barasbatze, co-founder of Iveron. Prosopography of the Byzantine World.
* მენაბდე ლ., ძველი ქართული მწერლობის კერები, წგ. 2, თბ., 1980; 
* ქართველ წმინდანთა ცხოვრებანი, თბილისი–ათენი, 2003.

## რესურსები ინტერნეტში
*ღირსი გიორგი მაშენებელი - ათონელი (+1029) – orthodoxy.ge

## სქოლიო
კატეგორია:ქართველი წმინდანები
კატეგორია:XI საუკუნის ქრისტიანი წმინდანები
კატეგორია:ქართველი ბერები
კალვარია-ზაბჟიდოვსკა

**კალვარია-ზაბჟიდოვსკა** ()  — ისტორიული ქალაქი პოლონეთში, მალოპოლსკის სავოევოდოში. აქვს ქალაქ-გმინის სტატუსი. ქალაქს სახელი ეწოდა გოლგოთის (Calvary) და დამაარსებლის, მიკოლაი ზაბჟიდოვსკის გვარის მიხედვით

## რესურსები ინტერნეტში
*Kalwaria Zebrzydowska 
*Kalwaria Zebrzydowska city website 
*The Kalwaria Zebrzydowska Sanctuary   

კატეგორია:პოლონეთის ქალაქები
მარიენბურგის ციხესიმაგრე

**მარიენბურგის ციხესიმაგრე** () ან **მალბორკის ციხესიმაგრე** ()– ტევტონთა ორდენის ციხესიმაგრე და ორდენის მაგისტრების რეზიდენცია 1309-1456 წწ. შუა საუკუნეების აგურის ციხე მსოფლიოს აგურის გოთიკური სტილის კლასიკური ნიმუშია. 1274 წელს ციხესიმაგრე ღვთისმშობლის პატივსაცემად დააარსეს ტევტონთა რაინდებმა მდინარე ნოგატის ნაპირზე. 1309 წელს კი ვენეციიდან აქ გადმოიტანეს ტევტონტა ორდენის რეზიდენცია. XIV საუკუნის განმავლობაში ციხესიმაგრე რამდენიმეჯერ აღადგინეს და გააფართოვეს.

ციხესიმაგრე განფენილია 210 კმ²-ზე, მობინადრეების რაოდენობა მისი განვითარების უმაღლეს პერიოდში 3 ათასს აჭარბებდა.

1997 წელს მარიენბურგის ციხესიმაგრე შეიტანეს იუნესკოს მსოფლიო მემკვიდრეობის ძეგლების სიაში

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
* "მალბროკი" 
* ვირტუალური ტური მარიენბურგის ციხესიმაგრეში 
* მარიენბურგის ციხესიმაგრის მუზეუმი 

კატეგორია:მსოფლიო მემკვიდრეობის ძეგლები პოლონეთში
კატეგორია:ციხესიმაგრეები ანბანის მიხედვით
ილორის წმინდა გიორგის ხატი

250px|მინი|ილორის წმინდა გიორგის კარედი ხატი
**ილორის წმინდა გიორგის კარედი ხატი** — წმინდა გიორგის ხატი ილორის ეკლესიიდან. ხატი ამჟამად დაცულია დადიანების სასახლეთა ისტორიულ-არქიტექტურულ მუზეუმში. 

## აღწერა
ილორის წმინდა გიორგის კარედი ხატი წარმოადგენს სამფრთიან, დასაკეც ხატს, რომლის წინა ნაწილზე გამსოახულია წმინდა დიმიტრი და წმინდა თეოდორე განმარტებითი ძველქართული წარწერებით. ხატის შიდა ნაწილზე გამოსახულია ფეხზე მდგომი, საომარ სამოსში გამოწყობილი წმინდა გიორგი, რომლის მარჯვნივ ვედრების პოზაში გამოსახულია ბედიელი მიტროპოლიტი კირილე ჟუანისძე, ხოლო ზედ არსებული წარწერები გაშიფრა შემდეგნაირად:

მთავარი ხატის ზურგზე წერია:

კარედის ზურგზე წერია:

## რესურსები ინტერნეტში
*ილორის წმინდა გიორგის ხატი
*ილორის წმ. გიორგის ეკლესია

## სქოლიო
კატეგორია:დადიანების სასახლეთა ისტორიულ-არქიტექტურული მუზეუმი
კატეგორია:ილორის ეკლესია
კალვარია-ზაბჟიდოვსკის პარკი

**კალვარია-ზაბჟიდოვსკის პარკი** ()  — არქიტექტურული პარკი პოლონეთში, ქალაქ კალვარია-ზაბჟიდოვსკასთან ახლოს. 1999 წელს პარკი შეიტანეს იუნესკოს მსოფლიო მემკვიდრეობის ძეგლების სიაში. 

## გალერეა

File:POL Kalwaria Zebrzydowska.jpg|მონასტერი
File:Kalwariazebrzydowska-Kolster-Innen.jpg|ეკლესიის შიდა ხედი
File:POL Kalwaria Zebrzydowska Kaplica Ecce Homo.jpg| 

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*Kalwaria Zebrzydowska city website 
*The Kalwaria Zebrzydowska Sanctuary   

კატეგორია:მსოფლიო მემკვიდრეობის ძეგლები პოლონეთში
ნატალია ვოდიანოვა

**ნატალია ვოდიანოვა** (; 28 თებერვალი 1982, გორკი) — რუსი ტოპ-მოდელი და მეცენატი.

15 წლის ასაკში ჩაირიცხა ერთ-ერთ სამოდელო სააგენტოშო, სადაც ურჩიეს ინგლისურის სწავლა. 17 წლის ასაკში „Viva Model Management“-ის მიწვევით პარიზში გაემგზავრა. მუშაობდა არაერთი მოდის სახლის პოდიუმზე (Yves Saint Laurent, Gucci, Calvin Klein, Valentino). გამოჩნდა მაღალი მოდის ჟურნალთა ყდებზე, მათ შორის იყო: „Vogue“, „Harper's Bazaar“, „Marie Claire“, „ELLE“. არის „L’Oreal Paris“-ის კოსმეტიკის „სახე“, აგრეთვე ხშირად რეკლამირებდა ასეთ ბრენდებს, როგორებიცაა Louis Vuitton, David Yurman, Marc Jacobs, Miss Sixty, Pepe Jeans, Diane von Fürstenberg, Chanel, Gucci, Guerlain. გადაიღეს პირელის კალენდრისთვის. 2003 წელს გახდა Calvin Klein-ის ოფიციალური „სახე და ტანი“. 2009 წელს ანდრეი მალახოვთან ერთად იყო მოსკოვში ჩატარებული ევროვიზიის სიმღერის კონკურსის ნახევარფინალის წამყვანი.

## რესურსები ინტერნეტში 
* 
* 
* 
* 

კატეგორია:რუსი მოდელები
კატეგორია:რუსი მეცენატები
კატეგორია:დაბადებული 1982
კატეგორია:დაბადებული 28 თებერვალი
კატეგორია:ცოცხალი ადამიანები
პოლონეთის რესპუბლიკის ეროვნული ასამბლეა

[thumb|სეიმის შენობა [ვარშავაში]]
**ეროვნული ასამბლეა** () — პოლონეთის პარლამენტის ორივე პალატის სახელწოდება, როდესაც სეიმი და სენატი მონაწილეობენ გაერთიანებულ სხდომაში. მას უძღვება სეიმის ცერემონმეისტერი (ან სენატი, როდესაც სეიმის ცერემონმეისტერი არ იმყოფება).

1922-1935 და 1989-1990 წლებში, ეროვნულმა კონგრესი ერთიანად (არჩევნებში მონაწილეობდა როგორც სეიმი ასევე სენატი)ირჩევდა პოლონეთის პრეზიდენტს. 1935-ში ის შეცვალა **ამომრჩევლების კრებამ**, სადაც შედიოდა პრემიერ მინისტრი, უმაღლესი მოსამართლე, შეიარაღბული ძალების ინსპექტორი, 2/3 სეიმის დეპუტატები და 1/3 სენატორები. სენატი 1946 წელს გააუქმეს, შესაბამისად 1947 წელს ბოლესლავ ბერუტი იქნა მხოლოდ სეიმის მიერ არჩეული.  1952 წლიდან არ ჰყავდათ პრეზიდენტები სანამ 1989 წელს არ აღდგა სენატი და ეროვნულმა ასამბლეამ აირჩია ვოიცეხ იარუზელსკი.

1990 წლიდან, პრეზიდენტი ირჩევა ხალხის მიერ, თუმცა პრეზიდენტი ეროვნული ასამბლეი წინაშე ფიცს დებს, რომელიც თავის მხრივ არის ერთადერთი ორგანო რომელსაც შეუძლია შეუწყვიტოს პრეზიდენტს უფლებამოსილება ან მოამზადოს საბრალდებო აქტი სახელმწიფო ტრიბუნალისთვის.

1992-1997 წლებში ეროვნულმა ასამბლეამ მოამზადა და მიიღო ახალი კონსტიტუცია, რომელიც 1997 წლის 25 მაისის ეროვნულმა რეფერენდუმმა დაამტკიცა.

კატეგორია:პოლონეთის პოლიტიკა
კატეგორია:პოლონეთის მთავრობა
გიორგი და საბა ხახულელები

**გიორგი მწერალი და საბა ხახულელი** — XI საუკუნის ქართველი სასულიერო პირები,  გიორგი მთაწმინდელის ბიძები. მოღვაწეობდნენ ხახულის მონასტერში. საქართველოს მართლმადიდებელი სამოციქულო ეკლესიის წმინდანები, ხსენების დღეა ახალი სტილით 1 იანვარი (ძვ. სტ. 19 დეკემბერი).
## ცხოვრება და მოღვაწეობა
გიორგი მწერალი და მისი ძმა საბა, გიორგი მთაწმინდელის მამის, იაკობის, ძმები იყვნენ. ისინი ხახულის მონასტერში მოღვაწეობდნენ. გიორგიმ და საბამ ახალგაზრდა გიორგი ლოცვა-კურთხევის მისაღებად მაკარი მმარხველს, ბასილი ბაგრატის ძეს, ილარიონ თუალელს და ნატონი მნათეს წარუდგინეს, შემდეგ იქვე, მონასტერში დატოვეს და ხელმძღვანელობდნენ მის აღზრდასა და სწავლა-განათლებას. ამ დროს დაბა ტვარწატაფში ცხოვრობდა დიდებული ფერის ჯოჯიკისძე, რომელსაც ცოლად ჰყავდა მეფე ბაგრატ III-ის ასული. მათ განიზრახეს ბერის მიპატიჟება სასახლეში მასწავლებლად და სულიერი ცხოვრების საქმეთა გამგედ. მათი არჩევანი გიორგი მწერალზე შეჩერდა. გიორგი დაითანხმეს მონასტრიდან წასვლაზე.

გიორგი ხახულელმა ფერის ჯოჯიკისძის ოჯახში თან წაიყვანა ახალგაზრდა გიორგი. ერთი წლის შემდეგ ბიზანტიის იმპერატორმა ბასილიმ ფერისი შეთქმულებაში მონაწილეობაში დაადანაშაულა და თავი მოჰკვეთა. მისი მეუღლე ნათესავებით, რომელთა რიცხვში გიორგი მწერალი და ყრმა გიორგი მთაწმინდელიც იყვნენ, კონსტანტინოპოლში წაიყვანეს, სადაც თორმეტი წელი დაჰყვეს. შემდგომ კვლავ უკან დაბრუნდნენ.

## იხილეთ აგრეთვე 
* ქართველი წმინდანები

## ლიტერატურა 
* დეკანოზი ზაქარია (მაჩიტაძე), მანანა ბუკია, მაკა ბულია, ქართველ წმიდანთა ცხოვრება, თბ., 2004
* 
კატეგორია:ქართველი საეკლესიო მოღვაწეები
კატეგორია:ქართველი წმინდანები
კატეგორია:XI საუკუნის ქართველები
კატეგორია:XI საუკუნის ქრისტიანი წმინდანები
სამგორ-პატარძეულის ნავთობის საბადო

**სამგორ-პატარძეულის ნავთობის საბადო** — მდებარეობს აჭარა-თრიალეთის ნაოჭა სისტემის აღმოსავლეთ ნაწილში, საქართველოს გარდაბნისა და საგარეჯოს მუნიციპალიტეტებში. აგებულია გვიანდელი ცარცულიდან გვიანდელი პლიოცენურამდე ასაკის ტერიგენული, კამბონატული და ვულკანურ-დანალექი ქანების სქელი (7–8 კმ-მდე) კომპლექსით. საბადოში გამოიყოფა 3 ბრაქინტიკლური ნაოჭი — სამგორის, სამხრეთ სამგორისა და პატარძეულის. საბადოს შესწავლა ბურღვით დაიწყო 1953 წლიდან. საბადოს ტერიტორიაზე განვითარებული შუაეოცენური ნალექების ინტენსიური შესწავლის შედეგად 1974 წელს აღმოჩნდა ნავთობის მაღალდებიტიანი ბუდობი. შუაეოცენური ნალექებიდან მიღებული ნავთობი მაღალი ხარისხისაა — მსუბუქია, მცირედ პარაფინიანი და უგოგირდო. პერსპექტიულია ქვედაოცენური, პალეოცენური და ზედაცარცული ნალექებიც, რომელთა შესწავლა მიმდინარეობს.

## ლიტერატურა
კატეგორია:საქართველოს ნავთობის საბადოები
საქართველოს საპარლამენტო არჩევნების თარიღის დასადგენი პლებისციტი (2008)

**საქართველოს საპარლამენტო არჩევნების თარიღის დასადგენი პლებისციტი (2008)** — პლებისციტი საქართველოში, რომელიც მიმდინარეობდა 2008 წლის საპრეზიდენტო არჩევნების პარალელურად.

## საფუძველი
2007 წლის ოქტომბერსა და ნოემბერში საქართველოს ოპოზიციური პარტიების გაერთიანების, გაერთიანებული ოპოზიციის მიერ გამართულ აქციებზე ერთ-ერთი ძირითადი მოთხოვნა იყო საქართველოს პარლამენტის არჩევნების ჩატარება 2008 წლის გაზაფხულზე. მოთხოვნას არ ეთანხმებოდა საქართველოს ხელისუფლება. გამართული აქციები 2007 წლის 7 ნოემბერს დემონსტრაციების აღკვეთით და საქართველოს პრეზიდენტის, მიხეილ სააკაშვილის გადადგომით დასრულდა. 2008 წლის 5 იანვარს დანიშნული საპრეზიდენტო არჩევნების პარალელურად დაინიშნა საქართველოს საპარლამენტო არჩევნების თარიღის დასადგენი და საქართველოს ნატოში გაწევრიანების პლებისციტი (2008).

## შედეგები
რეფერენდუმის კითხვა განსაზღვრული იყო შემდეგნაირად: „თანახმა ხართ თუ არა, რომ საქართველოს პარლამენტის მორიგი არჩევნები ჩატარდეს 2008 წლის გაზაფხულზე?“

საქართველოს კანონმდებლობის შესაბამისად, პლებისციტს სავალდებულო ძალა არ გააჩნია, მიუხედავად ამისა, 2008 წლის საპარლამენტო არჩევნები დაინიშნა 21 მაისს.

## რესურსები ინტერნეტში
*შემაჯამებელი ოქმი 

კატეგორია:2008 წლის რეფერენდუმები
საქართველოს ნატოში გაწევრიანების პლებისციტი (2008)

**საქართველოს ნატოში გაწევრიანების პლებისციტი (2008)** — პლებისციტი საქართველოში, რომელიც მიმდინარეობდა 2008 წლის საპრეზიდენტო არჩევნების პარალელურად.

## საფუძველი
2008 წლის 5 იანვარს დანიშნული საპრეზიდენტო არჩევნების პარალელურად დაინიშნა საქართველოს საპარლამენტო არჩევნების თარიღის დასადგენი პლებისციტი (2008) და საქართველოს ნატოში გაწევრიანების პლებისციტი (2008).

## შედეგები
პლებისციტის კითხვა განსაზღვრული იყო შემდეგნაირად: „უჭერთ თუ არა მხარს საქართველოს გაწევრიანებას ჩრდილოატლანტიკურ ხელშეკრულების ორგანიზაციაში (ნატო)?“

## რესურსები ინტერნეტში
*შემაჯამებელი ოქმი 

კატეგორია:2008 წლის რეფერენდუმები
იუკატანის სრუტე

მინი|250პქ|იუკატანის სრუტე
**იუკატანის სრუტე** — სრუტე მექსიკასა და კუბას შორის. ერთმანეთთან აერთებს მექსიკის ყურესა და კარიბის ზღვას. მდებარეობს იუკატანის ნახევარკუნძულსა და კუბის დასავლეთ ნაწილს შორის. 

სრუტის მაქსიმალური სიგანე 217 კმ–ია, ხოლო მაქსიმალური სიღრმე 2 779  მეტრი.

## სქოლიო
კატეგორია:კარიბის ზღვის სრუტეები
საქართველოს ადგილობრივი თვითმმართველობის ორგანოების არჩევნები 1991

**საქართველოს ადგილობრივი თვითმმართველობის ორგანოების არჩევნები (1991)** – ადგილობრივი თვითმმართველობის ორგანოების არჩევნები საქართველოში. ეს არჩევნები იყო თვითმმართველობის რიგით მეორე დემოკრატიული არჩევნები საქართველოს ისტორიაში 1919 წლის შემდეგ და რიგით პირველი დამოუკიდებლობის აღდგენის შემდეგ.

არჩევნები გაიმართა 1991 წლის 30 აპრილს. არჩევნები ადგილობრივი თვითმმართველობის საკანონმდებლო მოწესრიგების არარსებობის პირობებში გაიმართა. არჩეულ იქნა ადგილობრივი წარმომადგენლობითი ორგანოები საკრებულოები. არჩევნები ჩატარდა ერთი გადაცემადი ხმის სისტემით. არჩევნებში წარმატება მოიპოვა პარტიამ მრგვალი მაგიდა — თავისუფალი საქართველო. არჩეულმა ორგანოებმა მუშაობა შეწყვიტეს 1992-1993 წლებში სამოქალაქო ომისა და აფხაზეთის ომის გამო.

## ლიტერატურა
*„ადგილობრივი თვითმმართველობა საქართველოში 1991-2014“, გვ. 15, 43, თბილისი, 2015

კატეგორია:საქართველოს ადგილობრივი არჩევნები
კატეგორია:1991 წლის არჩევნები
ფლორიდის სრუტე

|მინი|250პქ|ფლორიდის სრუტის მდებარეობა
**ფლორიდის სრუტე** — სრუტე ფლორიდის ნახევარკუნძულის სამხრეთ და სამხრეთ–აღმოსავლეთ ნაწილს, მექსიკის ყურეს, ატლანტის ოკეანესა და კუბას შორის. სრუტეზე გაივლის ფლორიდის დინება, რომელიც მექსიკის ყურედან გამოედინება. 

სრუტის სიგრძეა 650 კმ, სიგანე 80 კმ, ხოლო საშუალო სიღრმე 150 მეტრი. 

სრუტეში აღმოჩენილია დიდი რაოდენობის ნავთობი და გაზი, რომელსაც 1977 წელს დადებული ხელშეკრულების საფუძველზე, აშშ და კუბა ინაწილებენ.

## რესურსები ინტერნეტში
* ფლორიდის სრუტე — ენციკლოპედია ბრიტანიკა

კატეგორია:ატლანტის ოკეანის სრუტეები
საქართველოს რეფერენდუმი (2003)

**საქართველოს რეფერენდუმი (2003)** — რეფერენდუმი საქართველოში, რომელიც გაიმართა საპარლამენტო არჩევნების პარალელურად, 2003 წლის 2 ნოემბერს.

რეფერენდუმი დანიშნა საქართველოს პრეზიდეტმა ედუარდ შევარდნაძემ კონსტიტუციის თანახმად, ამომრჩეველთა ხელმოწერების საფუძველზე. რეფერენდუმის კითხვა იყო, სურდათ თუ არა საქართველოს მოქალაქეებს საქართველოს პარლამენტის წევრების რაოდენობის შემცირება 235-დან 150-მდე. რეფერენდუმის მონაწილეთა უმრავლესობამ დადებითი პასუხი გასცა შეკითხვას.

ვარდების რევოლუციის შემდეგ რეფერენდუმის შედეგები ძალაში დარჩა, მიუხედავად იმისა, რომ გაუქმებულად ჩაითვალა 2003 წლის 2 ნოემბრის საპარლამენტო არჩევნების შედეგები. შედეგები ძალაში შევიდა 2008 წლის საპარლამენტო არჩევნებითვის.

2011 წელს საქართველოს ხელისუფლებამ წამოაყენა ინიციატივა, რომელიც ეწინააღმდეგება რეფერენდუმით მიღებულ გადაწყვეტილებას. ხელისუფლება ეჭვქვეშ აყენებს 2003 წელს ჩატარებული რეფერენდუმის კანონიერებას. ინიციატივა გულისხმობს საქართველოს პარლამენტის დეპუტატთა რაოდენობის 150-დან 190-მდე გაზრდას. წინადადებას გააკრიტიკეს არასამათავრობო ორგანიზაციებმა და ოპოციურმა პოლიტიკურმა პარტიებმა.

## შედეგი
## რესურსები ინტერნეტში
*საქართველოში საპარლამენტო არჩევნები და რეფერენდუმი ტარდება, სივილ ჯორჯია, / 2 ნოე.'03 / 

## სქოლიო
კატეგორია:საქართველოს რეფერენდუმები
კატეგორია:2003 წლის რეფერენდუმები
ვირგაცია

**ვირგაცია** (ლათ. *virgatio* – განტოტვა) —
# *ტექტონიკაში* — ქანების ნაოჭების კონის გაშლა ან მისგან ცალკეული ნაოჭების გამოყოფა. ვითარდება ნაოჭა ზონის დაძირვისა და ნაოჭების ჩაქრობის დროს. ტერმინი შემოიღო ედუარდ ზიუსმა (1885).
ემილ არგანის (1935) მიხედვით, არსებობს იძულებითი ვირგაციაც, რომელიც ვითარდება შედარებით უდრეკ სხეულზე (მაგ., ძველ კონსოლიდირებულ მასივზე) ნაოჭების მორგების შემთხვევაში.
მეტად დამახასიათებელია ტიან-შანის მთებისათვის.
# *გეომორფოლოგიაში* — მთაგრეხილების განტოტვა ერთი მიმართულებით, რომელიც ხშირად მრავალჯერ მეორდება. მაგალითად დამახასიათებელია ალაის ქედის დასავლური მიმართულებისათვის (ყირგიზეთი, ტაჯიკეთი).

## ლიტერატურა 
კატეგორია:გეომორფოლოგია
საქართველოს ადგილობრივი თვითმმართველობის ორგანოების არჩევნები 2002

**საქართველოს ადგილობრივი თვითმმართველობის ორგანოების არჩევნები (2002)** — ადგილობრივი თვითმმართველობის ორგანოების არჩევნები საქართველოში, რომელიც გაიმართა 2002 წლის 2 ივნისს. არჩევნების პოლიტიკური დატვირთვა მაღალი იყო, რადგან ის წარმოადგენდა 2003 წლის საპარლამენტო არჩევნების გენერალურ რეპეტიციას.

## არჩევნების წესი
არჩევნები გაიმართა სოფლებში, თემებში, დაბებში და ქალაქებში.  არჩეულ იქნა საკრებულოები, ასევე მერები და გამგებლები პირდაპირი წესით, გარდა თბილისისა და ფოთისა. ამ ქალაქებში მერს ნიშნავდა საქართველოს პრეზიდენტი. ეს იყო საქართველოს ისტორიაში დამოუკიდებლობის აღდგენის შემდეგ პირველი შემთხვევა ქალაქების მერების პირდაპირ არჩევისა. საკრებულოების არჩევნები ჩატარდა მაჟორიტარული წესით, მრავალმანდატიან საარჩევნო ოლქებში.

## შედეგები
საქართველოს მასშტაბით წარმატებას მიაღწია ახალი მემარჯვენეების პარტიამ, რომელმაც მოიგო არჩევნები საქართველოს თვითმმართველი ერთეულების უმრავლესობაში, მათ შორის საქართველოს სიდიდით მეორე ქალაქში – ქუთაისში, სადაც მერად აირჩიეს მემარჯვენე ნუგზარ ფალიანი.

### თბილისში
თბილისის 394 საარჩევნო უბანში ხმების დათვლის შედეგად დედაქალაქის საკრებულოში ყველაზე მეტი ადგილი ლეიბორისტებმა მოიპოვეს. საკრებულოში ადგილები შემდეგნაირად გადანაწილდა:

# საქართველოს ლეიბორისტული პარტია – 25,5% – 16 ადგილი
# საარჩევნო ბლოკი „ნაციონალური მოძრაობა – დემოკრატიული ფრონტი” – 23,75% – 15 ადგილი
# ახალი მემარჯვენეები – 11,36% – 6 ადგილი
# საქართველოს ქრისტიან-კონსერვატორთა პარტია – 7,27% – 4 ადგილი
# საარჩევნო ბლოკი „მრეწველობა გადაარჩენს საქართველოს“  – 7,13% – 4 ადგილი
# საარჩევნო ბლოკი „აღორძინება XXI“ – 6,34% – 3 ადგილი
# ბლოკი “ერთობა” – 4,13% – 2 ადგილი

## ლიტერატურა
*„ადგილობრივი თვითმმართველობა საქართველოში 1991-2014“, გვ. 52-53 თბილისი, 2015
## სქოლიო
კატეგორია:საქართველოს ადგილობრივი არჩევნები
კატეგორია:2002 წლის არჩევნები
საქართველოს ადგილობრივი თვითმმართველობის ორგანოების არჩევნები 1998

**საქართველოს ადგილობრივი თვითმმართველობის ორგანოების არჩევნები (1998)** – ადგილობრივი თვითმმართველობის ორგანოების არჩევნები საქართველოში 1998 წელს. 

ჩატარდა სოფლების, თემების, დაბების და იმ ქალაქების, რომლების არ შედიოდნენ რაიონის შემადგენლობაში — საკრებულოების არჩევნები. საკრებულოების შემადგენლობა ვარირებდა 5-დან 25 წევრამდე. სულ 1031 საკრებულოში ირჩეოდა 10693 საკრებულოს წევრის მანდატი. 378 საკრებულოში, სადაც ამომრჩეველთა რიცხვი აჭარბებდა 2000-ს არჩევნები ჩატარდა გადაწყდა პროპორციული საარჩევნო სისტემით, ხოლო 653 საკრებულოში, სადაც ამომრჩეველთა რაოდენობა 2000–ზე ნაკლები იყო — მაჟორიტარული წესით. არჩევნებში მონაწილეობა მიიღო 13-მა ბოლკმა და პარტიამ და 82464 კანდიდატმა. არჩევნებში მონაწილე პარტიებისთვის პროპორციულ ნაწილში დაწესებული იყო 5%-იანი ბარიერი. არჩევნებში მონაწილეობა მიიღო ამომრჩეველთა 68%-მა. 

## შედგები საქართველოში
აჭარის ავტონომიური რესპუბლიკის თვითმმართველ ერთეულებში გამარჯვება მოიპოვა პარტია აღორძინებამ. საქართველოს მასშტაბით სხვა ერთეულებში გაიმარჯვა საქართველოს მოქალაქეთა კავშირმა. მოქალაქეთა კავშირმა შედარებით დაბალი შედეგი აჩვენა და უმრავლესობა ვერ შექმნა თბილისსა (29,94%) და რუსთავში (22,75%). დიდ ქალაქებში კარგი შედეგი აჩვენეს ლეიბორისტულმა და სოციალისტურმა პარტიებმა.

## შედეგები თბილისში
თბილისში ამომრჩეველთა საერთო რაოდენობა იყო 664 273 ადამიანი. არჩევნებში მონაწილეობა მიიღო 258 095 მა. არჩეულ იქნა 55 წევრი

*საქართველოს მოქალაქეთა კავშირი – 20 მანდატი
*საქართველოს ლეიბორისტული პარტია – 12 მანდატი
*საქართველოს სოციალისტური პარტია – 9 მანდატი
*დემოკრატიული აღორძინების კავშირი - 4 მანდატი 
*სახალხო პარტია 4 მანდატი 
*ქართველ ტრადიციონალისტთა კავშირი - 3 მანდატი 
*­ეროვნულ-დემოკრატიული პარტია - 3 მანდატი

## ლიტერატურა
*„ადგილობრივი თვითმმართველობა საქართველოში 1991-2014“, გვ. 52 თბილისი, 2015

კატეგორია:საქართველოს ადგილობრივი არჩევნები
კატეგორია:1998 წლის არჩევნები
ჯულიან ასანჟი

**ჯულიან ასანჟი** (დ. 3 ივლისი, 1971) — ავსტრალიელი ჟურნალისტი და პუბლიცისტი. ის ფართოდაა ცნობილი, როგორც ინტერნეტ-საიტ ვიკილიქსის შემქმნელი. ეს საიტი აქვეყნებს დოკუმენტურად დადასტურებულ მასალებს, რომლებიც საიდუმლო სამსახურების არქივებიდან აქვს მიღებული.

2019 წლის 11 აპრილს ჯულიან ასანჟი ლონდონში დააკავეს და მას შემდეგ სასჯელს ბელმარშის ციხეში იხდის. 

## იხილეთ აგრეთვე 
* ვიკილიქსი

## რესურსები ინტერნეტში 
* ლეტაპედია

## სქოლიო
კატეგორია:ავსტრალიელი ჟურნალისტები
კატეგორია:ავსტრალიელი პუბლიცისტები
კატეგორია:დაბადებული 1971
კატეგორია:დაბადებული 3 ივლისი
კატეგორია:ცოცხალი ადამიანები
სამება (ქობულეთის მუნიციპალიტეტი)

**სამება** — აჭარის ქობულეთის მუნიციპალიტეტის  სოფლების ზედა სამებისა და ქვედა სამების ძველი სახელწოდება. 

1877-1878 წლების რუსეთ-ოსმალეთის ომის შედეგად რუსეთის იმპერიისთვის გადაცემის შემდეგ სოფლის მოსახლეობა შეადგენდა 451 ადამიანს.

## ლიტერატურა
## სქოლიო
კატეგორია:ქობულეთის მუნიციპალიტეტის ისტორიული სოფლები
სამება (ქართლი)

**სამება** — ისტორიული სოფელი ქვემო ქართლში, ტალავერისა და მამხუტის ხევებს შუა, ახლანდელი სოფელ ყუდროს (მარნეულის მუნიციპალიტეტი) დასავლეთით.

## ლიტერატურა
**ლორთქიფანიძე ი.*, ქვემო ქართლი XVIII საუკუნის პირველ მეოთხედში, ნაწ., 1—2, ტფ., 1935;
 

კატეგორია:მარნეულის მუნიციპალიტეტის ისტორიული სოფლები
მოზამბიკის სრუტე

მინი|250პქ|მოზამბიკის სრუტის მდებარეობა
**მოზამბიკის სრუტე** – ინდოეთის ოკეანის ნაწილი, რომელიც მდებარეობს კუნძულ მადაგასკარსა და აფრიკის კონტინენტის სამხრეთ აღმოსავლეთ ნაწილს, უფრო კონკრეტულად, მოზამბიკს შორის. მეორე მსოფლიო ომის დროს, ეს სრუტე იყო მადაგასკარის ბრძოლის მთავარი არენა. სრუტის მაქსიმალური სიგანეა 460 კმ. მაქსიმალური სიღრმე 3292 მეტრია. სრუტის სამხრეთ ნაწილში, გაედინება თბილი დინება, რომელიც შემდეგ უერთდება აგულჰასის დინებას, რომლის სიგრძეც 1600 კმ–ია და სამხრეთ აფრიკის სანაპიროს გასწვრივ მიედინება.

## რესურსები ინტერნეტში 
* იაპონური წყალქვეშა ნავები და მოზამბიკის სრუტე 

კატეგორია:ინდოეთის ოკეანე
კატეგორია:ინდოეთის ოკეანის სრუტეები
კატეგორია:აფრიკის სრუტეები
ჩარშამა სორი

**ჩარშამა სორი** () — ეზიდური დღესასწაული. 

დღესასწაულს არ აღინიშნავენ საქართველოსა და სომხეთის ეზიდები. სავარაუდოდ ამის მიზეზი ეზიდთა ასიმილაციაა. ჩარშამა სორის მაგივრად სამხრეთ კავკასიელი ქურთ-ეზიდები კლოჭს ზეიმობენ. 

## ლიტერატურა
* ეზიდები  
* *"На пути к истине - Езидизм"*, დიმიტრი ფირბარი.

კატეგორია:ეზიდიზმი
კატეგორია:დღესასწაულები
სამება (პუნქტი)

**სამება** — ისტორიული პუნქტი აღმოსავლეთ საქართველოში, ახლანდელი თეთრიწყაროს მუნიციპალიტეტის ტერიტორიაზე, სოფელ ჩხიკვთასთან. შემორჩენილია ამავე სახელწოდების ეკლესია ციკლოპური წყობით ნაგები გალავნით. ამ ადგილს ფეოდალურ ხანაში გმირთანაკვეთი ერქვა.

## წყარო
**ვახუშტი*, აღწერა სამეფოსა საქართველოსა, წგნ.: ქართლის ცხოვრება, ს. ყაუხჩაშვილის გამოც., ტ. 4, თბ., 1973

## ლიტერატურა
კატეგორია:თეთრიწყაროს მუნიციპალიტეტის ისტორიული სოფლები
შავი წიგნი (ეზიდიზმი)

thumb|250px|ამონაწერი შავი წიგნიდანთიპედა კამ - ძველი ეზიდური დამწერლობა
**შავი წიგნი** (; Mishefa Reş) — ეზიდიზმში ერთ-ერთი წმინდა წერილი. ის დაწერილია ქურთული ენის ერთ-ერთ დიალექტზე, კურმანჯიზე. 

შავი წიგნი არ იყოფა თავებად, როგორც ეს *გამოცხადების წიგნშია*. მასში აღწერილი არის სამყაროს შექმნის მითი, თუ როგორ შექმნა ღმერთმა დედამიწა მარგალიტისაგან. აქვე აღწერილია ადამისა და ევას პირველქმნილი ცოდვის შესახებ. 

## ლიტერატურა 
* *The Black Book of the Yezidis* (edited with an introduction by J. Lange). 

## რესურსები ინტერნეტში 
* English text ისია იოსეფი (1919)
* [ისია იოსეფი (1919), მთლიანი წიგნი.
* https://archive.org/details/ldpd_10421936_000 *შავი წიგნი*-ს სირიული ვერსია, გამოიცა 1896-ში.

კატეგორია:ეზიდიზმი
დრუმლინი

მინი|დრუმლინი ირლანდიაში
მინი|დრუმლინი გერმანიაში
**დრუმლინი** () — ძირითადი მორენით აგებული სერისებურად წაგრძელებული და ერთმანეთის პარალელურად ორიენტირებული, ელიფსური მოყვანილობის ბორცვები. ძველმყინვარული რელიეფის ფორმაა. წაგრძელებულია მყინვარის მოძრაობის მიმართულებით. სიმაღლე 5-დან 200 მ-მდე, სიგრძე ასეული მეტრიდან რამდენიმე კმ-მდე, სიგანე 10-დან 100 მ-მდე. 

წარმოიქმნება ფსკერის მორენების გადატანისა და აკუმულაციის შედეგად. დრუმლინები ჯგუფურად გვხვდება პლეისტოცენური საფარული გამყინვარების გავრცელების რაიონებში, უმეტესად ვაკესა და მთისწინეთში, სადაც წარმოქმნიან ეგრეთ წოდებულ დრუმლინურ ლანდშაფტს, რომლის შემადგენლობასა და სტრუქტურაში ჭარბობს ძველმყინვარული დრუმლინური რელიეფის ფორმები, შესაბამისი კლიმატური, ჰიდროლოგიური და ნიადაგ-მცენარეული კომპონენტებით. დრუმლინი ხშირად ასოცირდება ვერძის შუბლებთან. 

დრუმლინები მიკვლეულია სახაში, პატაგონიაში, აფრიკაში და სხვა. 2019 წელს გავრცელდა ინფორმაცია ნამიბიაში აღმოჩენილი დრუმლინების შესახებ. სახელწოდება მომდინარეობს გელური სიტყვისგან „druim“ და პირველად გაჩნდა 1833 წელს.

## სქოლიო
კატეგორია:რელიეფის ფორმები
კატეგორია:გლაციოლოგია
კატეგორია:გეომორფოლოგია
დიდი დათვის ტბა

**დიდი დათვის ტბა** (; ) — ტბა ჩრდილოეთ ამერიკაში, კანადის ჩრდილო-დასავლეთით. ტბაზე გადის ჩრდილოეთის პოლარული წრე. მდებარეობს ზღვის დონიდან 186 მეტრ სიმაღლეზე. ტბიდან გამოედინება დიდი დათვის მდინარე, რომელიც მარჯვნიდან უერთდება მდინარე მაკენზის.

## რესურსები ინტერნეტში 
*Great Bear Lake Watershed 
*World Lakes Database 
*Prehistory of Great Bear Lake
*1867 account of the lake

## სქოლიო 
კატეგორია:კანადის ტბები
კატეგორია:ტბები ანბანის მიხედვით
ვერძის შუბლი

მინი|ვერძის შუბლი შოტლანდიაში
მინი|ვერძის შუბლი, უელსი
**ვერძის შუბლი** — მომრგვალებული, გეგმაში ოვალური მოყვანილობის ასიმეტრიული კლდოვანი შვერილი, რომელიც გავრცელებულია ძველი და თანამედროვე გამყინვარების მხარეებში. წარმოადგენს მოძრავი მყინვარით მოსწორებულ და გაკრიალებულ მკვიდრი ქანების ამოზნექილ ზედაპირს — კლდოვან ბორცვებსა და დიდ კაჭარს.  

ფერდობი, რომელიც მიმართულია იქითკენ, საიდანაც მოდის მყინვარი, დამრეცი და გლუვია, საწინააღმდეგოდ მიმართული კი — ციცაბო და უსწორმასწორო. სიგრძე ასეულ მეტრს აღწევს, სიმაღლე 50 მ. ვერძის შუბლი გავრცელებულია როგორც თანამედროვე, ისე ძველი გამყინვარების მხარეებში. ვერძის შუბლების ერთობლიობა წარმოქმნის ხუჭუჭა კლდეებს. 

ვერძის შუბლი აგებულია მტკიცე, ხშირად ამოფრქვეული ქანებით; ეტყობა ინტენსიური მყინვარული დამუშავება. ვერძის შუბლის გრძელი ღერძი გადაჭიმულია ყინულის მოძრაობის მიმართულებით; მათ პროქსიმალურ გვერდებს აქვთ დამრეცი დაქანება და მოგლუვებული მომრგვალო ფორმა, დაფარულია ნაკაწრებით, ნაღარებითა და ნამგლისებრი იარებით; ვერძის შუბლის დისტალური კალთები ციცაბოა, დამახასიათებელია უსწორმასწორო გარღვეული ზედაპირი. 

პროქსიმალური კალთების გამომუშავება დაკავშირებულია მყინვარულ აბრაზიასთან (გაცვეთასთან, მოქლიბვასთან), დისტალური კალთების გამომუშავება — ნაპრალოვნებით  შემოზღუდულ მყინვარულ მოხლეჩვასა და ბლოკების გარღვევასთან. და სხვაგან. საქართველოში ვერძის შუბლი დამახასიათებელია მხოლოდ კავკასიონზე. რელიეფის აღნიშნული ფორმები კარგად ჩანს სვანეთში, მაგალითად უშბის მყინვარზე, ტვიბერის მყინვარზე და სხვა.

## სქოლიო
კატეგორია:გლაციოლოგია
კატეგორია:კლდეები
საქართველოს ადგილობრივი თვითმმართველობის ორგანოების არჩევნები 2006

**საქართველოს ადგილობრივი თვითმმართველობის ორგანოების არჩევნები (2006)** – ადგილობრივი თვითმმართველობის ორგანოების არჩევნები საქართველოში, რომელიც გაიმართა 2006 წლის 5 ოქტომბერს.

## საფუძველი
2005 წელს ადგილობრივი თვითმმართველობის სფეროში განხორციელდა საკანონმდებლო ცვლილებები, რითიც გაუქმდა 1004 ადგილობრივი თვითმმართველი ერთეული, არსებულ რაიონებს, ეწოდა მუნიციპალიტეტი. თვითმმართველობა შემოღებულ იქნა მუნიციპალიტეტებისა და 5 თვითმმართველი ქალაქის (თბილისი, ბათუმი, ქუთაისი, რუსთავი, ფოთი) დონეზე. 

## არჩევნების წესი
ამომრჩეველი ირჩევდა მხოლო წარმომადგენლობით ორგანოს – საკრებულოს. საკრებულოების არჩევნები ტარდებოდა შერეული მაჟორიტარული საარჩევნო სისტემის საფუძველზე. 

თვითმმართველი ქალაქების (გარდა თბილისისა) საკრებულო შედგებოდა 15 მანდატისაგან (10 მაჟორიტარული და 5 პროპორციული),  ქალაქები იყოფოდა ხუთ ადგილობრივ მაჟორიტარულ ოლქად. ქალაქის საკრებულოს არჩევნებისას ამომრჩეველს ჰქონდა ერთი ხმის უფლება პროპორციული საარჩევნო სისტემის საფუძველზე და ერთი ხმის უფლებაც მაჟორიტარული საარჩევნო სისტემის საფუძველზე. საარჩევნო ოლქში არჩეულად ითვლებოდა ის კანდიდატი, რომელიც მიიღებდა სხვებზე მეტ ხმას. 10 პროცენტული მანდატი გადანაწილდება მხოლოდ საარჩევნო სუბიექტებს (პარტია/ბლოკი) შორის, რომელიც მთელი ქალაქის მასშტაბით მიღებდა ხმების არანაკლებ 5%. 

ანალოგიური წესი მოქმედებდა მუნიციპალიტეტებში, თუმცა აქ მაჟორიტარული ოლქებისა და მანდატების რაოდენობა სხვადასხვა შემთხვევაში განსხვავებული იყო. მაქსიმალური რაოდენობის მაჟორიტარული ოლქი და მანდატი შეიქმნა ზუგდიდის მუნიციპალიტეტში – 29.

განსხვავებული წესი მოქმედებთა თბილისში, სადაც განისაღვრა 25 მაჟორიტარული და 12 პროპორციული მანდატი. იქმნებოდა 10 მრავალმანდატიან საარჩევნო ოლქი, საარჩევნო ოლქში არჩეულად ითვლებოდნენ ის კანდიდატები, რომლებიც არჩევნებში 1  პარტიად/1 ბლოკად მონაწილეობდნენ და მიიღეს სხვებზე მეტი ხმა. ამასთანავე, 12 პროპორციული მანდატი განაწილდებოდა მხოლოდ იმ საარჩევნო სუბიექტებს შორის, რომლების მიიღებდნენ ხმების არანაკლებ 4%.

## შედეგები
რეგისტრირებული  3 198 993 ამომრჩევლდან არჩევნებში მონაწილეობა 1 545 317 ამომრჩეველმა, ანუ 48,3%-მა, მიიღო. თბილისში კი რეგისტრირებული 889,905 ამომრჩეველი, არჩევნებზე მივიდა 306 989 ამომრჩველი, 34,5%. ყველაზე მაღალი აქტივობა დაფიქსირდა ლენტეხის მუნიციპალიტეტში – 93%, ხოლო ყველაზე დაბალი – რუსთავში – 24%.

ყველა საკრებულოში უმრავლესობა მოიპოვა „ნაციონალურმა მოძრაობამ“, რომელმაც მიიღო პროპორციული მანდატების 85% და მაჟორიტარული მანდატების 92%.

თბილისში არსებული 25 მაჟორიტარული მანდატიდან აბსოლუტური უმრავლესობა მიიღო ნაციონალურმა მოძრაობამ, ხოლო პროპორციული 12 მანდატი გაინაწილეს ნაციონალურმა მოძრაობამ (9), მრეწველებმა (1), ლეიბორისტებმა (1) და რესპუბლიკელებმა (1).

საქართველოს სიდიდით მეორე ქალაქში – ქუთაისში, ხმების 75.05% ერთიანმა ნაციონალურმა მოძრაობამ მოიპოვა, 11.3% - რესპუბლიკელებმა და 6.25% - ლეიბორისტებმა.

საქართველოს ყველა თვითმმართველ ერთეულში ხმათა უმრავლესობა მიიღო მმართველმა პარტიამ, ერთიანმა ნაციონალურმა მოძრაობამ, ხოლო მეორე ადგილზე გავიდა საქართველოს რესპუბლიკური პარტიისა და საქართველოს კონსერვატიული პარტიის ბლოკი.

## ლიტერატურა
*„ადგილობრივი თვითმმართველობა საქართველოში 1991-2014“, გვ. 16, თბილისი, 2015

კატეგორია:საქართველოს ადგილობრივი არჩევნები
კატეგორია:2006 წლის არჩევნები
გეოლოგიური აგეგმვა

**გეოლოგიური აგეგმვა** — საველე გეოლოგიურ კვლევათა კომპლექსი; მიზნად ისახავს გეოლოგიური რუკის შედგენას და აგეგმილ ტერიტორიაზე სასარგებლო წიაღისეულის არსებობის პროგნოზირებას.
გეოლოგიური აგეგმვა ითვალისწინებს ტოპოგრაფიულ რუკაზე სხვადასხვა გენეზისის, ასაკისა და შედგენილოობის ქანების გავრცელების საზღვრებისა და ტექტონიკური სტრუქურების აღნიშვნას.
აგეგმვის ხასიათი განისაზღვრება რუკის მასშტაბით, მიზნითა და საველე პირობებით.

გავრცელებულია მარშრუტული, ფართობული და ინსტრუმენტული გეოლოგიური აგეგმვა.

1 ) *მარშრუტული გეოლოგიური* აგეგმვის დროს რაიონს კვეთენ სხვადასხვა მიმართთულების მარშრუტებით.

2 ) *ფართობული გეოლოგიური* აგეგმვის დროს ასაგეგმი ტერიტორია იფარება დაკვირვების წერტილებით.

3 ) *ინსტრუმენტული გეოლოგიური* აგეგმვა ტარდება 1 : 10000 და უფრო მსხვილი მასშტაბით. ამ დროს მცირე გეოლოგიური ობიექტების დატანა რუკის ტოპოგრაფიულ საფუძველზე
ინსტრუმენტების საშუალებით ხდება. დედამიწის ქერქის ღრმა ჰორიზონტების აგებულების გასარკვევად იყენებენ ღრმა ბურღვას, გეოფიზიკურ და გეოქიმიურ მეთოდებს.

## ლიტერატურა 
კატეგორია:გეოლოგია
კატეგორია:აგეგმვები
ეგვიპტის ახალი სამეფო

მინიატიურა|ეგვიპტის ახალი სამეფოს ტერიტორია ძვ. წ. XV საუკუნეში
**ახალი ეგვიპტური სამეფო** — ძველი ეგვიპტის ისტორიის ერთ-ერთი ეტაპი, რომელიც გრძელდებოდა ძვ. წ. 1570-1080 წლებში. იგი მოიცავს ეგვიპტის XVIII, XIX და XX დინასტიებს.

ეგვიპტის ისტორიაში ახალი ერის ფუძემდებლად აღიარებულია ფარაონი იაჰმეს I (ძვ. წ. 1570–1576 წწ.), მენესისა და მენტუჰოტეპ I-ის მსგავსად. მან ჰიქსოსები ქვეყნიდან განდევნა, მისდია შარუჰენამდე (სამხრეთ პალესტინა), რომელიც მათ მთავარ ბაზას წარმოადგენდა. ამის შემდეგ მან წესრიგი დაამყარა ქვემო ნუბიაში, რომელიც ეგვიპტის კონტროლიდან გამოვიდა, ხოლო შემდეგ თანდათან სამხრეთით წაიწია. ნუბიის მმართველად ფარაონმა დანიშნა თავისი უფროსი ვაჟი, ისიც იაჰმესი და მას უბოძა ტიტული „ფარაონის ვაჟი, სამხრეთის ქვეყნების ზედამხედველი“. ამით მან დააარსა ახალი რგოლი ფარაონის ადმინისტრაციულ აპარატში, რომელმაც იარსება ახალი სამეფოს მთელი პერიოდის მანძილზე.

დაახლ. ძვ. წ. 1350 წელს ახალი სამეფოს სტაბილურობას საფუძველი შეურყია ამენჰოტეპ IV-ის ტახტზე ასვლის შემდეგ მის მიერ გატარებულმა რადიკალური და ქაოტური რეფორმების სერიამ. საკუთარი სახელის ახენატენით შეცვლით მან მანამდე ნაკლებად ცნობილი მზის ღმერთი ატონი უზენაეს ღვთაებად შერაცხა, აკრძალა დანარჩენი ღვთაებების მსახურება და ქურუმებზე გაილაშქრა. დედაქალაქის ახალ ქალაქ ახეტატონში (თანამედროვე ამარნა) გადატანით მან საგარეო საქმეები მეორეხარისხოვნად მიიჩნია და საკუთარი თავი ახალ რელიგიას და არტისტულ სტილს მიუძღვნა. მისი გარდაცვალების შემდეგ ატენის კულტი სწრაფად დაივიწყეს, ხოლო მისმა შემდგომმა ფარაონებმა ტუტანხამონმა, ეიემ და ჰორემჰებმა სრულიად წაშალეს მისი მკრეხელობის ხსენება, რომელიც ამჟამად ამარნას პერიოდით არის ცნობილი.

დაახლ. ძვ. წ. 1279 წელს, რამზეს II, აგრეთვე ცნობილი როგორც რამზეს დიდი, ადის ტახტზე და უფრო მეტი ტაძრების და ობელისკების მშენებლობას იწყებს. ფარაონების ისტორიაში მას ყველაზე მეტი შვილი ჰყავდა. გამჭრიახი სამხედრო მმართველი რამზეს II მის არმიას უძღოდა ხეთების წინააღმდეგ ბრძოლაში კადეშთან და საბოლოოდ დათანხმდა ისტორიაში პირველ საზავო ხელშეკრულებაზე ძვ. წ. 1258 წელს.

თუმცა ეგვიპტის სიმდიდრე მაცდური სამიზნე გახდა უცხოელი დამპყრობლებისთვის, განსაკუთრებით ძველი ლიბიელებისა და ზღვის ხალხისთვის. თავდაპირველად ეგვიპტელთა სამხედრო ძალები წარმატებით უმკლავდებოდნენ შემოსევებს, თუმცა საბოლოოდ ეგვიპტემ სირიასა და პალესტინაზე გავლენა დაკარგა. გარე საფრთხის გავლენას განსაკუთრებით ამძაფრებდა საშინაო პრობლემები — კორუფცია, აკლდამების ძარცვა და სამოქალაქო არეულობა. ამუნის ტაძრის უმაღლესი ქურუმები თებეში ვრცელ მამულებსა და უზარმაზარ სიმდიდრეს ფლობდნენ და მათმა მზარდმა ძალაუფლებამ ქვეყანა მესამე გარდამავალ პერიოდში შეიყვანა.

## რესურსები ინტერნეტში
* Middle East on the Matrix: Egypt, The New Kingdom —Photographs of many of the historic sites dating from the New Kingdom
* New Kingdom of Egypt - Aldokkan

## სქოლიო
კატეგორია:ეგვიპტის ისტორია
ართურ დრიური

მინი|ართურ დრიური
**ართურ დრიური** (: დ. 3 მარტი, 1891 — გ. 25 მარტი 1961) — ფიფას მეხუთე პრეზიდენტი. პრეზიდენტის თანამდებობა ეკავა 1955–1961 წლებში. ამასთანავე იყო ინგლისის საფეხბურთო ასოციაციის პრეზიდენტიც 1955–1961 წლებში. იგი ფიფას პრეზიდენტობას და ინგლისური პრემიერ ლიგის ხემძღვანელობას ერთმანეთს უთავსებდა.

## იხილეთ აგრეთვე 
* ფიფას პრეზიდენტების სია

კატეგორია:ფიფა-ს პრეზიდენტები
კატეგორია:დაბადებული  3 მარტი
კატეგორია:დაბადებული 1891
კატეგორია:გარდაცვლილი 25 მარტი
კატეგორია:გარდაცვლილი 1961
გურამ აჯოევი

**გურამ ზაქარიას ძე აჯოევი** (, ; 16 ოქტომბერი, 1961) — ქურთული წარმოშობის საბჭოთა ფეხბურთელი, თბილისის საფეხბურთო სკოლის „ნორჩი დინამოელი“-ს აღზრდილი. 

დაამთავრა თსუ-ს ეკონომიკური ფაკულტეტი 1982 წელს და ხარკოვის იურიდიული აკადემია.

1979 წელს რუსთავის საფეხბურთო კლუბში დაიწყო თამაში. 1980 წელს ქუთაისის „ტორპედოს“ მოთამაშე გახდა. 1981 წლიდან მოსკოვის „დინამოში“ მიიწვიეს. შემდეგ იყო მოსკოვის სპარტაკი, ხარკოვის „მეტალისტი“, თბილისი „დინამო“, „ბეითარი“, უნგრული „დიოშდიორი“ და რამენსკოეს „სატურნი“. 

## მიღწევები
* სსრკ-ის თასი — 1988
* სსრკ-ის ჩემპიონატი: მეორე ადგილი — 1984, 1985
* უკრაინის თასი — 1992

## ლიტერატურა 
* ბიოგრაფია

## რესურსები ინტერნეტში
* გურამ აჯოევი — FootballFacts.ru
* გურამ აჯოევი — Fc-dynamo.ru
* აჯოევის სტატისტიკა 
* გურამ აჯოევი მეტალისტის საიტზე
* ინტერვიუ გურამ აჯოევთან

კატეგორია:დაბადებული 16 ოქტომბერი
კატეგორია:დაბადებული 1961
კატეგორია:საბჭოთა ფეხბურთელები
კატეგორია:რუსი ფეხბურთელები
კატეგორია:საბჭოთა კავშირის სპორტის ოსტატები
კატეგორია:საბჭოთა კავშირის საფეხბურთო ჩემპიონატის ფეხბურთელები
კატეგორია:მოსკოვის დინამოს ფეხბურთელები
კატეგორია:თბილისის დინამოს ფეხბურთელები
კატეგორია:მოსკოვის სპარტაკის ფეხბურთელები
კატეგორია:მეტალისტის ფეხბურთელები
კატეგორია:ბეითარ იერუსალიმის ფეხბურთელები
კატეგორია:დიოშდიორის ფეხბურთელები
კატეგორია:რამენსკოეს სატურნის ფეხბურთელები
კატეგორია:უკრაინის საფეხბურთო პრემიერლიგის ფეხბურთელები
კატეგორია:ქურთები
კატეგორია:ეზიდები
კატეგორია:ცოცხალი ადამიანები
რუდოლფ უილიამ სელდრეიერსი

მინი|რუდოლფ უილიამ სელდრეიერსი
**რუდოლფ უილიამ სელდერეიერსი** (გერმ. Rodolphe William Seeldrayers. დ. 16 დეკემბერი, 1876 — გ. 5 ოქტომბერი, 1955) — „ფიფას“ მეოთხე პრეზიდენტი. თანამდებობაზე მოღვაწეობდა 1954–1955 წლებში. ბელგიის სამეფოს ქვეშევრდომი.

რუდოლფ სელდრეიერსს 25 წლის განმავლობაში ეკავა „ფიფას“ ვიცე პრეზიდენტის თანამდებობა. იგი იყო ჟიულ რიმეს მარჯვენა ხელი და მტკიცე თანამებრძოლი. 1954 წელს, მას შემდეგ რაც რიმემ უარი განაცხადა კენჭი ეყარა მომდევნო ვადით საპრეზიდენტო თანამდებობაზე, ფიფას მესაჭე გახდა ბელგიელი. მიუხედავად იმისა, რომ სელდრეიერსი მცირე დროის მონაკვეთში მართავდა ფიფას, მის მმართველბას დაემთხვა ორი დიდი შემთხვევა, ესაა: ფიფას დაარსებიდან 50 წლისთავი და ამ ორგანიზაციაში რიგით 85-ე წევრის მიღება. მისი მმართველობა ისევე მოულოდნელად დასრულდა როგორც დაიწყო. 1955 წელს გარდაიცვალა. ერთი წელი იყო ფიფას პრეზიდენტის თანამდებობაზე.

## იხილეთ აგრეთვე 
* ფიფას პრეზიდენტების სია

კატეგორია:ფიფა-ს პრეზიდენტები
კატეგორია:დაბადებული  16 დეკემბერი
კატეგორია:დაბადებული 1876
კატეგორია:გარდაცვლილი 5 ოქტომბერი
კატეგორია:გარდაცვლილი 1955
პოლონეთის რესპუბლიკის სეიმი

[მინი|სეიმის შენობა [ვარშავაში]]
**სეიმი** () — პოლონეთის ეროვნული ასამბლეის ქვედა პალატა. სეიმი შედგება 460 დეპუტატისგან (). ირჩევა საერთო არჩევნებით და მას ხელმძღვანელობს მარშალი ().

მეოცე საუკუნემდე სიტყვა „სეიმი“ აღნიშნავდა პარლამენტის სამივე პალატას. 
პოლონეთის პარლამენტი მოიცავდა ქვედა პალატას (დესპანების პალატა; ), ზედა პალატას  (სენატი; ) და მეფე. პოლონეთის მეორე რესპუბლიკიდან (1918-1939) მოყოლებული, „სეიმი“ აღნიშნავს მხოლოდ ქვედა პალატას.

## რესურსები ინტერნეტში
* ოფიციალური საიტი 
* თანამედროვე პოლონეთის პოლიტიკაში სეიმის როლის აღწერა

კატეგორია:ევროპის საკანონმდებლო შენობები
კატეგორია:სეიმი
კატეგორია:პარლამენტის ქვედა პალატები ქვეყნების მიხედვით
ჟოაო აველანჟი

**ჟოაო აველანჟი** (, ; დ. 8 მაისი, 1916, რიო-დე-ჟანეირო, ბრაზილია — გ. 16 აგვისტო, 2016, იქვე) — ფიფა-ს მეშვიდე პრეზიდენტი. თანამდებობაზე იმყოფებოდა 1974–1998 წლებში. 1998 წელს აირჩიეს ფიფა-ს საპატიო პრეზიდენტად.

აველანჟი ბრაზილიის მოქალაქეა. 1963 წლიდან სოკ-ის წევრია. როგორც სპორტსმენი ორჯერ მონაწილეობდა ოლიმპიურ თამაშებში. 1936 წელს როგორც მოცურავე, ხოლო 1952 წელს, როგორც ბრაზილიის წყალბურთის ეროვნული ნაკრების წევრი. სპორტული კარიერის დამთავრების შემდეგ სამუშაოდ გადადის ადმინისტრაციულ სფეროში. 1955–1963  წლებში ბრაზილიის ოლიმპიური კომიტეტის წევრია. ხოლო შემდეგ სამუშაოდ გადადის საერთაშორისო ოლიმპიურ კომიტეტში.

## ბიბლიოგრაფია 
* 
* 

## იხილეთ აგრეთვე 
* ფიფას პრეზიდენტების სია

## რესურსები ინტერნეტში 
* Havelange, atleta do polo aquático 
* Site oficial da CBF
* Site oficial da FIFA 

## სქოლიო
კატეგორია:ფიფა-ს პრეზიდენტები
კატეგორია:დაბადებული  8 მაისი
კატეგორია:დაბადებული 1916
კატეგორია:გარდაცვლილი  16 აგვისტო
კატეგორია:გარდაცვლილი 2016
რეგა

მინი|მარცხნივ|რეგა, ლობეზთან
**რეგა** () — მდინარე ჩრდილო-დასავლეთ პოლონეთში. ჩაედინება ბალტიის ზღვაში. მისი საერთო სიგრძე 168 კმ-ია. პოლონეთის მდინარეებს შორის სიგრძით ოცდამეოთხე ადგილი უკავია. წყალშემკრები აუზის ფართობი კი 2.725 კმ²-ია.

მდინარეზე მდებარეობს ქალაქები: შვიდვინი; ლობეზი; რესკო; პლოტი; გრიფიცე; ტჟებიატუვი.

## იხილეთ აგრეთვე
* პოლონეთის მდინარეების სია

## რესურსები ინტერნეტში
* რეგა

კატეგორია:პოლონეთის მდინარეები
მექსიკა-საქართველოს ურთიერთობები

**მექსიკა-საქართველოს ურთიერთობები** — საერთაშორისო ურთიერთობები მექსიკის შეერთებულ შტატებსა და საქართველოს შორის. ორივე სახელმწიფო გაერთიანებული ერების ორგანიზაციის წევრია. ქვეყნებს შორის დიპლომატიური ურთიერთობები 1992 წლის 8 ივნისს დამყარდა.

## ისტორია
საქართველოსა და მექსიკის შეერთებულ შტატებს შორის დიპლომატიური ურთიერთობები 1992 წლის 8 ივნისს დამყარდა. ქვეყნები თანამშრომლობენ ეკონომიკის, კულტურის, განათლებისა და ტურიზმის სფეროებში. მხარეები აქტიურად თანამშრომლობენ საერთაშორისო ორგანიზაციების ფარგლებში.

## საქართველოს ელჩები მექსიკის შეერთებულ შტატებში
მექსიკაში საქართველოს ელჩის რეზიდენცია მდებარეობს აშშ-ში, ვაშინგტონში. 

*ზაზა გაბუნია (2021-დღემდე)
*მალხაზ მიქელაძე (2010-2021)
*ბათუ ქუთელია (2009-2010)
*ვასილ სიხარულიძე (2006/02 - 2009)
*ლევან მიქელაძე (2002/06 - 2006/01)
*თედო ჯაფარიძე (1994/07 - 2002/03)

## მექსიკის შეერთებულ შტატების ელჩები საქართველოში
*ხაიმე გარსია ამარალი (რეზიდენციით ქ. ანკარა) - დანიშნული ელჩი
*სალვადორ კამპოს იკარდო (2005/12-2009/12 რეზიდენციით ქ. ანკარა)
*ამანდა მირეია ტერან მუნგუია (2004/09 - 2005/12 რეზიდენციით ქ. ანკარა)
*ლუჩიანო ჟუბლანი (2000/03 რეზიდენციით ქ. მოსკოვი)
*აბელიარდო ტრევინო (1995/06 რეზიდენციით მოსკოვი ).
* მარტა ელენა ფედერიკა ბარსენა კოკი (რეზიდენციით ქ. ანკარა)

2004 წლიდან მექსიკის შეერთებულ შტატების საპატიო კონსული საქართველოში არის თემურ ჭყონია.

## ოფიციალური ვიზიტები
### საქართველოდან მექსიკაში
*პრემიერ-მინისტრი ნიკა გილაური (2010)
*პრეზიდენტი მიხეილ სააკაშვილი (2010)
*საგარეო საქმეთა მინისტრი გრიგოლ ვაშაძე (2011)

### მექსიკიდან საქართველოში
*სენატორი გაბრიელა კუევას ბარონი (2016)

## სამართლებრივი  ბაზა
* ურთიერთგაგების მემორანდუმი საქართველოს და მექსიკის შეერთებული შტატების მთავრობას შორის  საერთო ინტერესების მქონე საკითხებზე კონსულტაციების მექანიზმის შექმნის შესახებ (ხელმოწერილია 1996 წლის 14 მარტს).

## იხილეთ აგრეთვე
*საქართველოს საგარეო ურთიერთობები
*მექსიკის საგარეო ურთიერთობები

## რესურსები ინტერნეტში 
* მექსიკის საგარეო ურთიერთობათა სამინისტრო 
* მექსიკის შეერთებული შტატების საელჩო ანკარაში 
* საქართველოს საელჩო ამერიკის შეერთებულ შტატებში, კანადასა და მექსიკის შეერთებულ შტატებში  

## სქოლიო
კატეგორია:საქართველოს დიპლომატიური ურთიერთობები
კატეგორია:მექსიკის დიპლომატიური ურთიერთობები
კატეგორია:მექსიკის საგარეო ურთიერთობები
კატეგორია:საქართველოს საგარეო ურთიერთობები
კატეგორია:დიპლომატიური ურთიერთობები ანბანის მიხედვით
პასლეკა

**პასლეკა** () — მდინარე ჩრდილოეთ პოლონეთში. ჩაედინება ბალტიის ზღვაში. მისი საერთო სიგრძე 169 კმ-ია. პოლონეთის მდინარეებს შორის სიგრძით ოცდამესამე ადგილი უკავია. წყალშემკრები აუზის ფართობი კი 2.294 კმ²-ია. 

## იხილეთ აგრეთვე
* პოლონეთის მდინარეების სია

## სქოლიო
კატეგორია:პოლონეთის მდინარეები
დრავა

**დრავა** () — მდინარე ჩრდილო-დასავლეთ პოლონეთში. უერთდება მდინარე ნოტეცის. მისი საერთო სიგრძე 186 კმ-ია. პოლონეთის მდინარეებს შორის სიგრძით მეოცე ადგილი უკავია. წყალშემკრები აუზის ფართობი კი 3,296 კმ²-ია. 

მდინარეზე მდებარეობს ქალაქები: დრავსკო პომორსკიე; დრავნო; კჟის ვიელეპოლსკი.

## იხილეთ აგრეთვე
* პოლონეთის მდინარეების სია

## რესურსები ინტერნეტში
* Drawieński Park Narodowy
* Opis Drawy przez Marię Podhorska

კატეგორია:პოლონეთის მდინარეები
ვდა

**ვდა** () — მდინარე ჩრდილოეთ პოლონეთში. უერთდება მდინარე ვისლას. მისი საერთო სიგრძე 198 კმ-ია. პოლონეთის მდინარეებს შორის სიგრძით მეცხრამეტე ადგილი უკავია. წყალშემკრები აუზის ფართობი კი 2,325 კმ²-ია. 

მდინარეზე მდებარეობს ქალაქები: ლიპუში; ჩარნა ვოდა; ლუბიხოვო; ოშიე; დრიჩიმ; შვიეჩიე.

## იხილეთ აგრეთვე
* პოლონეთის მდინარეების სია

## რესურსები ინტერნეტში
* Rzekawda.pl  - Przewodnik po rzece Wdzie, opisy, baza turystyczna, mapa interaktywna, galeria zdjęć 
* Przewodnik kajakowy po Wdzie
* Przedwojenny przewodnik po Wdzie

კატეგორია:პოლონეთის მდინარეები
პროსნა

**პროსნა** () — მდინარე ცენტრალურ პოლონეთში. უერთდება მდინარე ვარტას. მისი საერთო სიგრძე 217 კმ-ია. პოლონეთის მდინარეებს შორის სიგრძით მეთექვსმეტე ადგილი უკავია. წყალშემკრები აუზის ფართობი კი 4,925 კმ²-ია. 

მდინარეზე მდებარეობს ქალაქები: გოჟუვ შლონსკი; პრაშკა; ვიერუშუვ; პროსნას გრაბუვი; კალიში; ხოჩი.

## იხილეთ აგრეთვე
* პოლონეთის მდინარეების სია

## რესურსები ინტერნეტში
* პროსნა

კატეგორია:პოლონეთის მდინარეები
ვკრა

**ვკრა** () — მდინარე ჩრდილო-აღმოსავლეთ პოლონეთში. უერთდება მდინარე ნარევის. მისი საერთო სიგრძე 249 კმ-ია. პოლონეთის მდინარეებს შორის სიგრძით მეცამეტე ადგილი უკავია. წყალშემკრები აუზის ფართობი კი 5,322 კმ²-ია. 

მდინარეზე მდებარეობს ქალაქები: ბიეჟუნი; რაძანუვი; სტჟეგოვო; გლინოეცკი; სოხოჩინი; იონიეცი; პომიეხუვეკი; ნოვი დვურ მაზოვეცკი.

## იხილეთ აგრეთვე
* პოლონეთის მდინარეების სია

კატეგორია:პოლონეთის მდინარეები
ვიეფში

**ვიეფში** () — მდინარე ცენტრალურ-აღმოსავლეთ პოლონეთში. უერთდება მდინარე ვისლას. მისი საერთო სიგრძე 303 კმ-ია. პოლონეთის მდინარეებს შორის სიგრძით მეცხრე ადგილი უკავია. წყალშემკრები აუზის ფართობი კი 10,415 კმ²-ია. 

მდინარეზე მდებარეობს ქალაქები: კრასნობრუდი; ზვიერჟინიეცი; შჩებრჟეშინი; კრასნისტავი; ლენჩნა; ლუბარტუვი; დებლინი.

## იხილეთ აგრეთვე
* პოლონეთის მდინარეების სია

## რესურსები ინტერნეტში
* rzeka Wieprz 

კატეგორია:პოლონეთის მდინარეები
პილიცა (მდინარე)

**პილიცა** () — მდინარე ცენტრალურ პოლონეთში. უერთდება მდინარე ვისლას. მისი საერთო სიგრძე 319 კმ-ია. პოლონეთის მდინარეებს შორის სიგრძით მერვე ადგილი უკავია. წყალშემკრები აუზის ფართობი კი 9,273 კმ²-ია.

მდინარეზე მდებარეობს ქალაქები: შჩერკოჩინი; კონიეცპოლი; პჟედბუჟი; სულეიუვი; ტომაშოვ მაზოვეცკი; სპალა; ინოვლოძი; პილიცაზ ნოვე მიასტო (ახალი ქალაქი); ვისმიერჟიცე; ბიალობჟეგი; ვარკა.

## იხილეთ აგრეთვე
* პოლონეთის მდინარეების სია

## რესურსები ინტერნეტში
* პილიცა

კატეგორია:პოლონეთის მდინარეები
დრვენცა

**დრვენცა** () — მდინარე ჩრდილოეთ პოლონეთში. უერთდება მდინარე ვისლას. მისი საერთო სიგრძე 207 კმ-ია. პოლონეთის მდინარეებს შორის სიგრძით მეჩვიდმეტე ადგილი უკავია. წყალშემკრები აუზის ფართობი კი 5,344 კმ²-ია. 

მდინარეზე მდებარეობს ქალაქები: ნოვე მიასტო ლუბავსკიე; ბროდნიცა; გოლუბ-დობჟინი; ტორუნი.

## იხილეთ აგრეთვე
* პოლონეთის მდინარეების სია

კატეგორია:პოლონეთის მდინარეები
დონ ბოსკო

**წმინდა იოანე ბოსკო** (ჯოვანი ბოსკო) (: დ. 16 აგვისტო, 1815, ბეკი, ტურინის მახლობლად — გ. 31 იანვარი, 1888, ტურინი) — იტალიელი მღვდელი, განმანათლებელი და მწერალი. კათოლიკური ეკლესიის წმინდანი, სალეზიანელთა ორდენის დამაარსებელი.

ტურინში მუშაობის პერიოდში, სადაც მოსახლეობა იტანჯებოდა ურაბანიზააციისა და ინდუსტრიალიზაციის მავნე ზეგავლენით, ბოსკომ ხელი მიჰყო უსახლკარო ბავშვების ცხოვრების გაუმჯობესებასა და განათლებას. მან შეიმუშავა აღზრდის მეთოდი, რომელიც უფრო მეტად დაფუძნებული იყო სიყვარულზე, ვიდრე დასჯაზე. 

ჯოვანი ბოსკო დაიბადა ღარიბ ქრისტიანულ ოჯახში. ორი წლისაც არ იყო, როდესაც მამა გარდაეცვალა. მისი აღზრდა დედამ ითავა, რომელმაც ბავშობაშივე ჩაუნერგა მას ღმერთისადმი სიყვარული.

სემინარიის და ღვთისმეტყველების კოლეჯის დამთავრების შემდეგ 1841 წელს ჯოვანი ბოსკო ხელდასხმულ იქნა მღვდლად. იმავე წლის დეკემბერში ის ხსნის პირველ ორატორიას ( — ლოცვა), სწორედ ასე დაარქვა პირველ სალეზიელების თავშესაფარს ახალგაზრდებისათვის, სადაც მათ შეეძლოთ ეცხოვრათ, ემუშავათ, ესწავლათ ეთამაშათ და რაც მთავარია ყოფილიყვნენ ლოცვაში.

1854 წლის 26 იანვარს დააარსა ორდენი წმინდა ფრანცისკე სალელის სახელზე (ამჟამად ცნობილი ორდენი — „სალეზიელები დონ ბოსკოსი“), რომელიც საბოლოოდ დაამტკიცა რომის პაპმა პიუს IX-მ 1974 წლის აპრილში.

1872 წელს დონ ბოსკომ წმინდა მარია დომენიკა მაძარელოსთან ერთად დააარსა სალეზიელების სამონაზნო ორდენი — „მარიამის ქალიშვილები ქრისტიანთა დამხმარეები“ (.

ჯოვანი ბოსკო გარდაიცვალა 1888 წლის 31 იანვარის და კანონიზებულ იქნა პაპ პიუს XI-ის მიერ 1934 წელს. იგი ახალგაზრდების მფარველი წმინდანია. მას მოიხსენიებენ კათოლიკურ ეკლესიაში 31 იანვარს.

## ლიტერატურა
*
*
*

## რესურსები ინტერნეტში
* 
* 
* 
*დონ ბოსკო — სამოქალაქო ენციკლოპედიური ლექსიკონი

## სქოლიო
კატეგორია:დაბადებული 1815
კატეგორია:გარდაცვლილი 1888
კატეგორია:კათოლიკური ეკლესიის წმინდანები
კატეგორია:სალეზიანელთა ორდენი
კატეგორია:XIX საუკუნის ქრისტიანი წმინდანები
ჰარი პოტერი (პერსონაჟი)

**ჰარი ჯეიმზ პოტერი** — „ჰარი პოტერის“ სამყაროს მთავარი პერსონაჟი.

ჯოან როულინგის რომანების სერიის ჰარი პოტერი მოქმედება მიმდინარეობს როგორც რეალურ, ასევე გამოგონილ სამყაროში. ჰარისთვის პრივიტ დრაივის ოთხ ნომერში ბუებს მოაქვთ წერილები ჰოგვორტსიდან. ვერნონ და პეტუნია დერსლები მას არ აძლევენ წერილის წაკითხვის საშუალებას, არ ეუბნებიან რომ ის ჯადოქარია და არწმუნებენ, თითქოს მისი მშობლები ავტოკატასტროფისას დაიღუპნენ. ჰარი ფიქრობს, რომ ელვასავით ნაიარევიც ავტოკატასტროფისგან დარჩა, მაგრამ თავის მეთერთმეტე დაბადების დღეზე ნახევრადგოლიათი რუბეუს ჰაგრიდი უამბობს სიმართლეს წარმოშობის შესახებ. ის ხდება ჰოგვორტსის მაგიისა და ჯადოსნობის სკოლის მოსწავლე და აღმოაჩენს, რომ უკვე ცნობილია ჯადოქრებს შორის, ვინაიდან გადაურჩა სასიკვდილო წყევლას, „ავადა კედავრას“, რომლითაც ვოლდემორმა მისი მშობლები მოკლა. ჰოგვორტსში მისვლამდე იგი გაიცნობს ჰერმიონსა და რონს, რომლებიც მისი საუკეთესო მეგობრები ხდებიან.

როულინგის თქმით, ჰარი პოტერის შესახებ წიგნებისა და პერსონაჟის იდეა მას დაებადა მანჩესტერიდან ლონდონში 1990 წელს მგზავრობამდე, როდესაც იგი ბაქანზე დაგვიანებულ მატარებელს ელოდებოდა. როულინგმა რომანში ავტობიოგრაფიული ელემენტებიც შეიტანა. მისი დაბადების დღე, 31 ივლისი ემთხვევა ჰარის დაბადების დღეს, ხოლო დედის გარდაცვალების თარიღი, 1990 წლის 30 დეკემბერი — ჰარის მშობლების დაღუპვის თარიღს.

როულინგი თვლის, რომ ჰარი ბავშვებისათვის არის სამაგალითო პიროვნება. „გამოგონილი გმირის უპირატესობა ის არის, რომ შენ მათ უფრო კარგად იცნობ, ვიდრე რეალურ პიროვნებებს, რომელთა უმეტესობა ალბათ რეალურ ცხოვრებაში არც გინახავს. თუკი ხალხს მოსწონს ჰარი და საკუთარ თავს მასთან აიგივებს, მე მოხარული ვარ, ჩემი აზრით, იგი ნამდვილად მოსაწონია“.

## სქოლიო 
კატეგორია:ჰარი პოტერის სამყაროს პერსონაჟები
ნიდა (მდინარე)

**ნიდა** () — მდინარე ცენტრალურ პოლონეთში. უერთდება მდინარე ვისლას. ნიდას სიგრძე 151 კმ-ია. პოლონეთის მდინარეებს შორის სიგრძით ოცდამეცხრე ადგილი უკავია. აუზის ფართობი კი 3.862 კმ²-ია. მიედინება დაცულ ტერიტორიაზე - Nida Landscape Park.

მდინარეზე მდებარეობს ქალაქები: რადკუვი; ოქსა; სობკუვი; პინჩუვი; ვიშლიცა; ნოვი კორჩინი.

## იხილეთ აგრეთვე
* პოლონეთის მდინარეების სია

## რესურსები ინტერნეტში
* ნიდის ხეობა 

კატეგორია:პოლონეთის მდინარეები